દશક્રોઇ તાલુકાના લપકામણગામમાં રહેતા વિષ્ણુજી વિહાજી ઠાકોર(ઉ.વર્ષ-૩૫) રિક્ષા ચલાવીને પરિવારનું ગુજરાન ચલાવતા હતા. વિષ્ણુજી છેલ્લા ઘણા સમયથી ફેફસાની બિમારીથી પીડાતા હતા. દવાઓ કરવા છતાં બિમારીમાં વિષ્ણુજીને કોઇ જ ફેર પડતો ન હતો. આર્થિક સંકડામણ અને બિમારીથી કંટાળી ગયેલા વિષ્ણુજીએ તેમના પત્ની સંગીતા બહેન(ઉ.વ.૩૧) પુત્ર જનક(ઉ.વ.૧૧) અને ૯ વર્ષની પુત્રી જાનુંને સાથે લઇને આપઘાત કરવાનું નક્કી કર્યુ હતું. જે મુજબ શનિવારે સવારથી જ પરિવાર ઘરેથી નીકળી ગયો હતો. સાંજના સુમારે વિષ્ણુજીએ તેમના ભાઇને ફોન કરીને પરિવાર સાથે આપઘાત કરવા નિકળ્યા હોવાની જાણ કરતા દોડધામ મચી ગઇ હતી.